Taras Bulba
Taras Bulba, symfonisk digt af Leoš Janáček, skrevet 1915-18 og uropført 1921 i Brno. Janáček var inspireret af Nikolaj Gogols novelle fra 1835 med samme titel, en historisk-romantisk fortælling om den gamle ukrainske kosak Taras Bulba og hans to sønner, der kæmper mod polakkerne.
Gogols novelle danner også grundlag for flere film, bl.a. Taras Bulba (1962) af den britiske instruktør John Lee-Thompson med Yul Brynner i hovedrollen.